P6_TA(2006)0094

Põllumajandustoodete ja toiduainete garanteeritud traditsioonilised eritunnused *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus põllumajandustoodete ja toiduainete garanteeritud traditsiooniliste eritunnuste kohta (KOM(2005)0694 — C6-0026/2006 — 2005/0270(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2005)0694) [1];

- võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga (C6-0026/2006);

- võttes arvesse kodukorra artiklit 51;

- võttes arvesse põllumajanduse ja maaelu arengu komisjoni raportit (A6-0033/2006),

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb kõrvale kalduda Euroopa Parlamendi poolt heaks kiidetud tekstist;

4. palub nõukogul Euroopa Parlamendiga uuesti konsulteerida, kui ta kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

Muudatusettepanek 1

Põhjendus 7

(7) Põllumajandustoodete ja toiduainete märgistamine toimub ühenduses sätestatud üldeeskirjade ja eelkõige Euroopa Parlamendi ja nõukogu 20. märtsi 2000. aasta direktiivi 2000/13/EÜ (toidu märgistamist, esitlemist ja reklaami käsitlevate liikmesriikide õigusaktide ühtlustamise kohta) kohaselt. Nende eripära arvestades tuleks garanteeritud traditsiooniliste eritunnuste suhtes kehtestada siiski täiendavad erisätted. Selleks et ühenduse territooriumil toodetud toodete garanteeritud traditsiooniliste eritunnuste identifitseerimist lihtsustada ja kiirendada, tuleb kasutusele võtta vastavad märgistusel kohustuslikud tähised ja ühenduse sümbolid, kusjuures tuleb ette näha mõistlik aeg, mille jooksul ettevõtjad saavad selle kohustusega kohaneda.

(7) Põllumajandustoodete ja toiduainete märgistamine toimub ühenduses sätestatud üldeeskirjade ja eelkõige Euroopa Parlamendi ja nõukogu 20. märtsi 2000. aasta direktiivi 2000/13/EÜ (toidu märgistamist, esitlemist ja reklaami käsitlevate liikmesriikide õigusaktide ühtlustamise kohta) kohaselt. Nende eripära arvestades tuleks garanteeritud traditsiooniliste eritunnuste suhtes kehtestada siiski täiendavad erisätted. Selleks et ühenduse territooriumil toodetud toodete garanteeritud traditsiooniliste eritunnuste identifitseerimist lihtsustada ja kiirendada, tuleb kasutusele võtta vastavad märgistusel kohustuslikud tähised ja garanteeritud traditsiooniliste eritunnustega seotud ühenduse sümbol, kusjuures tuleb ette näha mõistlik aeg, mille jooksul ettevõtjad saavad selle kohustusega kohaneda.

Muudatusettepanek 2

Põhjendus 7 a (uus)

(7 a) Seoses käesoleva määruse reguleerimisala laiendamisega kolmandatest riikidest pärit toodetele ning selleks, et tarbijad ei ajaks toote puhul segamini ühenduse sümbolit ja märget päritolukohale, tuleb märgistusel näidata garanteeritud traditsioonilise eritunnuse tähist kandva põllumajandustoote või toiduaine päritolu- ja töötlemiskoht.

Muudatusettepanek 3

Artikli 2 lõike 1 punkt b

b) traditsiooniline — mille puhul on tõestatud toote kasutamine ühenduse turul tavaliselt vähemalt ühe inimpõlve pikkuseks peetava ajavahemiku jooksul;

b) "traditsiooniline" — mille puhul on tõestatud, et tegemist on tootega, millel on teatav iseloomulik omadus, mis eristab seda teistest samalaadsetest samasse kategooriasse kuuluvatest toodetest, ning et see on olnud turul alates Teise maailmasõja eelsest ajast;

Muudatusettepanek 4

Artikli 3 esimene lõik

Muudatusettepanek 5

Artikli 3 teine a lõik (uus)

Muudatusettepanek 6

Artikli 7 lõike 3 punkt d a (uus)

d a) mis tahes muud teavet, mida liikmesriik nõuetekohaselt põhjendatud juhtudel vajalikuks peab.

Muudatusettepanek 7

Artikli 7 lõike 5 esimene lõik

5. Liikmesriik viib lõike 4 teises lõigus sätestatud hindamise käigus riigi tasandil läbi vastuväitemenetluse, tagades nimetatud taotluse asjakohase avaldamise ning nähes ette mõistliku aja, mille jooksul iga selle riigi territooriumil asutatud õigustatud huviga isik võib esitada taotlusele oma vastuväite.

5. Liikmesriik viib lõike 4 teises lõigus sätestatud hindamise käigus riigi tasandil läbi vastuväitemenetluse, tagades nimetatud taotluse asjakohase avaldamise ning kehtestades kolmekuulise perioodi, mille jooksul iga selle riigi territooriumil tegevuskohta omav õigustatud huviga isik võib esitada taotlusele oma vastuväite.

Muudatusettepanek 17

Artikli 7 lõike 7 esimene a lõik (uus)

Muudatusettepanek 8

Artikli 8 lõike 1 esimene lõik

1. Komisjon kontrollib taotlust, selleks et veenduda taotluse põhjendatuses ja vastavuses käesoleva määruse tingimustele.

1. Nelja kuu jooksul kontrollib komisjon taotlust, selleks et veenduda taotluse põhjendatuses ja vastavuses käesoleva määruse tingimustele.

Muudatusettepanek 9

Artikli 8 lõike 2 esimene lõik

2. Kui käesoleva määruse tingimused näivad olevat täidetud, avaldab komisjon Euroopa Liidu Teatajas artiklis 6 osutatud tehnospetsifikaadi ning viited taotluse esitanud taotlejarühmale ja artiklis 15 osutatud kontrollistruktuuri(de)le.

2. Kui käesoleva määruse tingimused näivad olevat täidetud, avaldab komisjon hiljemalt kuus kuud pärast artikli 7 lõikes 6 nimetatud taotluse kättesaamist Euroopa Liidu Teatajas artiklis 6 osutatud tehnospetsifikaadi ning viited taotluse esitanud taotlejarühmale ja artiklis 15 osutatud kontrollistruktuuri(de)le.

Muudatusettepanek 10

Artikli 9 lõike 4 teine lõik

Muudatusettepanek 11

Artikli 12 lõige 2

2. Kui ühenduse territooriumil valmistatud põllumajandustoote või toiduaine märgistusel viidatakse garanteeritud traditsioonilisele eritunnusele, peavad seal kajastuma registreeritud nimi, tähis "garanteeritud traditsiooniline eritunnus" või selle lühend "GTE" ning sellega seotud ühenduse sümbol.

2. Kui ühenduse territooriumil valmistatud põllumajandustoote või toiduaine märgistusel viidatakse garanteeritud traditsioonilisele eritunnusele, peavad märgistusel olema registreeritud nimi, tähis "garanteeritud traditsiooniline eritunnus" või selle lühend "GTE" ning sellega seotud vastav ühenduse sümbol.

Muudatusettepanek 12

Artikli 12 lõige 3 a (uus)

3 a. Iga turustatava põllumajandustoote või toiduaine puhul, millel on kooskõlas käesoleva määrusega ühenduse eripärasertifikaat, tuleb etiketil selgesti ja nähtavalt märkida päritolu- ja töötlemiskoht.

Muudatusettepanek 13

Artikli 15 lõike 2 esimene a lõik (uus)

Muudatusettepanek 14

Artikli 15 lõige 3

3. Lõikes 1 osutatud avalik-õiguslikel või eraõiguslikel kontrolliasutustel peab olema pädevus käesoleva määruse täitmisele sundimiseks, sealhulgas vajadusel sanktsioonide kohaldamiseks, kui nad leiavad, et nende pädevusvaldkonda kuuluvat kaitstud nimetust kandev põllumajandustoode või toiduaine tehnospetsifikaadile ei vasta.

3. Lõikes 1 osutatud riiklikel kontrolliasutustel peab olema pädevus käesoleva määruse täitmisele sundimiseks, sealhulgas vajaduse korral sanktsioonide kohaldamiseks, kui nad leiavad, et nende pädevusvaldkonda kuuluvat kaitstud nimetust kandev põllumajandustoode või toiduaine ei vasta tehnospetsifikaadile.

Muudatusettepanek 15

Artikli 17 lõige 2 a (uus)

2 a. Kui töödeldud toode sisaldab põllumajandustoodet või toiduainet, mis on registreeritud käesoleva määruse alusel, tuleb asjaomase tähise kasutamiseks kõnealuse töödeldud toote märgistusel taotleda luba tunnustuse saanud taotlejarühmalt.

Muudatusettepanek 16

Artikli 18 lõige 3

3. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.

Otsuse 1999/468/EÜ artikli 4 lõikes 3 ettenähtud tähtajaks määratakse kolm kuud.

[1] ELTs seni avaldamata.

--------------------------------------------------